இந்தநிலையில், சோரியாங்குப்பம் பகுதியில் உள்ள மதுபானக்கடைகளை மூடக்கோரி, அந்தப் பகுதியைச் சேர்ந்த பெண்கள் மற்றும் பொதுமக்கள் சாலை மறியலில் ஈடுபட்டனர். அப்போது, அவர்களிடம் காவல்துறையினர் பேச்சுவார்த்தை நடத்தினர். இந்தப் பேச்சுவார்த்தையில் சுமுகத் தீர்வு ஏற்படாததால், போராட்டக்காரர்கள் மீது காவல்துறையினர் தடியடி நடத்தினர். நாலாபக்கமும் அவர்கள் சிதறி ஓடினர். அப்போது, அங்கிருந்த மதுபான பார்களை அவர்கள் தீவைத்து எரித்தனர். தொடர்ந்து அங்கு பதற்றம் நிலவி வருவதால், போலீஸார் குவிக்கப்பட்டுள்ளனர்.